AIŠKINAMASIS RAŠTAS

Dėl Molėtų rajono savivaldybės tarybos 2020 m. gruodžio 17 d. sprendimo Nr. B1-304 „Dėl Molėtų rajono savivaldybės patikėjimo teise valdomo žemės sklypo Molėtų m., Melioratorių g. 18C nuomos ir papildomų sąlygų nustatymo“ pakeitimo

1. Parengto tarybos sprendimo projekto tikslai ir uždaviniai:

Parengto sprendimo projekto tikslas - pakeisti Molėtų rajono savivaldybės tarybos 2020 m. gruodžio 17 d. sprendimą Nr. B1-304 „Dėl Molėtų rajono savivaldybės patikėjimo teise valdomo žemės sklypo Molėtų m., Melioratorių g. 18C nuomos ir papildomų sąlygų nustatymo“ 2 punktą ir jį išdėstyti taip:

„2. Patvirtinti šio sprendimo 1 punkte išnuomojamo žemės sklypo pradinį metinį žemės nuomos mokesčio dydį (be aukciono organizavimo išlaidų) – 423,0 Eur.“.

1. Siūlomos teisinio reguliavimo nuostatos:

Priėmus sprendimą bus pakeistas išnuomojamo žemės sklypo pradinis metinis žemės nuomos mokesčio dydis ir bus skelbiamas pakartotinis žemės sklypo nuomos aukcionas.

3. Laukiami rezultatai:

Išnuomoti žemės sklypą ir pradėti įgyvendinti projekto „Verslui svarbios inžinerinės infrastruktūros sukūrimas Molėtų miesto apleistose teritorijose Melioratorių g. 20 ir 18C“, Nr. 07.1.1-CPVA-V-907-02-0004“ sutarties sąlygas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Naujų kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. birželio 2 d. nutarimu Nr. 692 „Dėl naujų kitos paskirties valstybinės žemės sklypų pardavimo ir nuomos“, 8 punktas reglamentuoja, kad savivaldybės taryba priima sprendimą dėl valstybinės žemės sklypo, perduoto savivaldybei valdyti patikėjimo teise, nuomos ir nustato pagal savivaldybės tarybos nustatytą žemės nuomos mokesčio tarifą apskaičiuotą pradinį metinio žemės nuomos mokesčio dydį. Žemės sklypo mokestinė vertė – 28 200 Eur. Vadovaujantis Lietuvos Respublikos Vyriausybės 1999 m. vasario 24 d. nutarimo Nr. 205 ,,Dėl žemės įvertinimo tvarkos“ 5.2 papunkčiu ir atsižvelgus į Molėtų rajono savivaldybės tarybos 2021 m. gegužės 27 d. sprendimu Nr. B1-135 ,,Dėl valstybinės žemės nuomos mokesčio tarifų nustatymo“ nustatytus valstybinės žemės nuomos mokesčio tarifus: kitos paskirties žemės sklypai – 1,5 proc. nuo žemės mokestinės vertės, paskaičiuotas pradinis metinis žemės nuomos mokesčio dydis – 423,0 Eur. 2021-2022 m. buvo vykdyti du šio žemės sklypo nuomos aukcionai, tačiau juose nedalyvavo nei vienas dalyvis.

VĮ Valstybės žemės fondas 2022 m. kovo 2 d. raštu Nr. S-1902 „Dėl valstybinės žemės sklypo pradinės nuomos kainos aukcione nustatymo**“** prašo, vadovaujantis Masinio žemės vertinimo taisyklių, patvirtintų Lietuvos Respublikos Vyriausybės 2012 m. gruodžio 12 d. nutarimu Nr.1523 „Dėl masinio žemės vertinimo taisyklių patvirtinimo ir Lietuvos Respublikos žemės mokesčio įstatymo nuostatų įgyvendinimo“, iš naujo nustatyti ir patvirtinti kitos paskirties valstybinės žemės sklypo pradinę nuomos aukcione kainą, atsižvelgiant į šiuo metu esančią žemės vertę, nustatytą pagal verčių žemėlapį.